Diari Oficial de la Generalitat Valenciana


Sumari del DOGV 7140, del 28-10-2013 (2013/10685)

DECRET 165/2013, de 25 d'octubre, del Consell, pel qual es crea un institut d'Educació Secundària a Alacant, per transformació de la secció d'Educació Secundària existent.
---------------------------------------------------------------------------------------------------------------------------------------------------------------------------

### Dades del document

Número de DOGV
:   7140

Data del DOGV
:   28-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10444


Data del document
:   25-10-2013

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 165/2013, de 25 d'octubre, del Consell, pel qual es crea un institut d'Educació Secundària a Alacant, per transformació de la secció d'Educació Secundària existent. [2013/10427]  
L'Orde de 22 d'octubre de 2008, de la Conselleria d'Educació, va crear una secció d'Educació Secundària a Alacant, dependent de l'Institut d'Educació Secundària Platja de Sant Joan, de la mateixa localitat.  
  
En l'esmentada disposició s'indicava que el centre creat s'instal·laria en l'edifici escolar dissenyat per a allotjar un centre de 20 unitats d'Educació Secundària Obligatòria i 6 de Batxillerat, però que inicialment tan sols s'impartiria Educació Secundària Obligatòria, per la qual cosa el centre es va crear inicialment com una secció.  
Els estudis de planificació han conclòs que és necessari implantar les ensenyances de Batxillerat i ampliar el nombre d'unitats d'Educació Secundària Obligatòria per a atendre la demanda de places escolars el pròxim curs escolar. Per tot això, es fa necessari transformar la secció existent en institut d'Educació Secundària, en aplicació del que preveu l'Orde de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària.  
En aplicació del que establix l'article 13 de la Llei Orgànica 8/1985, de 3 de juliol, Reguladora del Dret a l'Educació, i a l'efecte que el centre dispose des de la seua creació d'una denominació específica pròpia, vistos la proposta del Claustre de Professors i del Consell Escolar del centre i l'acord adoptat per l'Ajuntament en la sessió plenària de 30 d'abril de 2013, se li assigna la d'Institut d'Educació Secundària Radio Exterior. La comunitat educativa ja utilitza esta denominació i respon, fonamentalment, al fet que el centre educatiu es troba ubicat en una zona en què hi ha diverses vies públiques la denominació de les quals fa referència a qualificats professionals de la ràdio.  
  
Per això, de conformitat amb el que establixen l'article 17 de la Llei Orgànica 8/1985, de 3 de juliol, la Llei Orgànica 2/2006, de 3 de maig, d'Educació, i l'article 1 del Reglament Orgànic i Funcional dels Instituts d'Educació Secundària, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 25 d'octubre de 2013,  
  
  
DECRETE  
  
Article únic. Creació  
Es crea, per transformació de la Secció d'Educació Secundària de l'Institut d'Educació Secundària Platja de Sant Joan, d'Alacant, codi 37704939, el següent centre docent:  
Província: Alacant.  
Localitat: Alacant.  
Denominació: Institut d'Educació Secundària Radio Exterior.  
Titular: Generalitat.  
Codi: 73535719.  
Domicili: C/ Esportista José Bañón, s/n.  
Composició: 20 unitats d'Educació Secundària Obligatòria i 6 de Batxillerat.  
Capacitat: 600 places escolars d'Educació Secundària Obligatòria i 210 de Batxillerat.  
  
  
DISPOSICIONS ADDICIONALS  
  
Primera. Inscripció  
El que establix este decret s'inscriurà en el Registre de Centres Docents de la Comunitat Valenciana.  
  
Segona. Integració del personal  
El personal docent i no docent, amb destinació definitiva en el centre actualment existent, s'integrarà en el nou institut.  
Tercera. Inventari  
El material inventariable i fungible de la secció s'integrarà en l'inventari del nou institut.  
  
Quarta. Execució  
Es faculta la conselleria competent en matèria d'educació perquè adopte les mesures que siguen necessàries per a l'acompliment i el desplegament del que establix este decret, així com per a modificar, si és el cas, el domicili, la denominació i la configuració del centre.  
  
  
DISPOSICIÓ FINAL  
  
Única. Publicació i eficàcia  
Este decret es publicarà en el Diari Oficial de la Comunitat Valenciana i produirà efectes des de l'inici del curs escolar 2012-2013.  
  
València, 25 d'octubre de 2013  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET